იუსტიციის უმაღლესი საბჭო პასუხისმგებელია  მოსამართლეობის კანდიდატთა შერჩევის პროცესზე, ხოლო საქართველოს პარლამენტი კანდიდატების უზენაესი სასამართლოს მოსამართლედ არჩევის პროცესზეა პასუხისმგებელი.

 იუსტიციის უმაღლესი საბჭოში გამოვლენილ შესაძლო დარღვევებზე,გამომდინარე იქიდან რომ ის წარმოადგენს სხვა კონსტიტუციურ ორგანოს,  დეტალურად ვერ ვისაუბრებ, თუმცა, მოგეხსენებათ არსებობს  დარღვევების გასაჩივრების საშუალებები და შესაძლებელია, რომ ქალბატონმა ნაზიმ ეს საშუალებები გამოიყენოს. რაც შეეხება პარლამენტში მიმდინარე მოსამართლეთა შერჩევას, პროცესი გამჭვირვალედ და მაღალი დემოკრატიული სტანდარტების შესაბამისად მიმდინარეობს. ნებისმიერ მოქალაქეს აქვს საშუალება თვალყური ადევნოს მიმდინარე მოვლენებს; სამოქალაქო ორგანიზაციების წარმომადგენლები უშუალოდ მონაწილეობენ კანდიდატების გამოკითხვის პროცესში; მედია პროაქტიულად და შეუფერხებლად აშუქებს იურიდიული კომიტეტის ყველა სხდომას, სადაც კანდიდატთა გამოკითხვა მიმდინარეობს.

   ქალბატონი ნაზი არ აკონკრეტებს 20 ივნისის პროცესის რომელ დარღვევაზე საუბრობს. საერთოდ, მისი არგუმენტები ზოგადი და არაფრის მომცემია. რაც შეეხება იმას რომ თითქოს გიორგი მიქაუტაძემ განაცხადი არასწორად შეავსო და მას უფლება არ აქვს მონაწილეობა მიიღოს მოსამართლედ არჩევის პროცესში, ჩემი ინფორმაციით საუბარია განაცხადის არასავალდებულო ველზე, სადაც მას ისევე როგორც სხვა კანდიდატებს უფლება ჰქონდათ მიეთითებინათ ორი რეკომენდატორი.

ქალბატონი ნაზის  არგუმენტებში გაიჟღერა ფრაზამ თითქოს პროცესის გარკვეული ეპიზოდები კანონმდებლობის დარღვევით წარიმართა, თუმცა დაკონრეტებული არ არის კანონმდებლობის რომელი მუხლის უგულებელყოფაზე საუბრობს ის.

 ზოგადად შეიძლება ითქვას, რომ თუნდაც ეს  არაფრისმომცემი და დაუსაბუთებელი არგუმენტები კიდევ ერთხელ უსვამს ხაზს იმას, რომ პროცესი მაღალი დემოკრატიული სტანდარტების შესაბამისად მიმდინარეობს.

რაც შეეხება ქალბატონი ნაზის აპელირებას, ინტერესთა კონფლიქტის თაობაზე, რამდენადაც ვიცი არც ერთ  შემთხვევაში ინტერესთა კონფლიქტის შესახებ კანონდარღვევას ადგილი არ ჰქონია.არსებული კანონმბდებლობა სრულიად პასუხობს თანამედროვე სამართლებრივ სტანდარტებს.